Alkoholi osas on olemas tõendid, et ettevõtete sotsiaalse vastutuse sõnumid, kas eraldiseisvaina või lisatuna toote reklaamile, toovad rohkem kasu rahastaja mainele kui rahva tervisele. Näiteks uurimus, mis hindas baari reklaamile lisatud joobes juhtimise vastaste sõnumite mõju, näitas, et nende sõnumite lisamine omas positiivset efekti reklaamija mainele, kui asutusele, kes on mures oma külastajate heaolu pärast, kuid ei mõjutanud teisi suhtumisi ega kavatsusi. Sarnaselt leidis  teine uurimus, et sõnum alkoholitööstuse ettevõtte sotsiaalse vastutuse reklaamis on kahemõtteline, eriti 16-18 aastastele noortele, kuid et sõnumi allikas (alkoholitööstus) pälvis positiivset omaksvõttu. Kaks kolmandikku küsitletuist nägid reklaami suhteliselt või väga sarnasena õllereklaamile ning üle kahe kolmandiku nõustus mõttega, justkui reklaam edastas sõnumit, et õlle joomine on lahe tegevus.